Diari Oficial de la Generalitat Valenciana


Sumari del DOGV 8066, del 20-06-2017 (2017/5314)

RESOLUCIÓ de 6 de juny de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es publica la relació de persones que, en execució de sentència, han superat les proves selectives d'accés al grup A, sector administració especial, psicòlegs i psicòlogues. Convocatòria 66/04.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/5314


Data del document
:   06-06-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * administració regional
    * psicologia
    * concurs administratiu

RESOLUCIÓ de 6 de juny de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es publica la relació de persones que, en execució de sentència, han superat les proves selectives d'accés al grup A, sector administració especial, psicòlegs i psicòlogues. Convocatòria 66/04. [2017/5314]  
Per Resolució de 17 d'abril de 2008, del conseller de Justícia i Administracions Públiques (DOGV 5750, 25.04.2008) es va publicar la relació d'aspirants que havien superat les proves selectives d'accés al grup A, sector administració especial, psicòlegs i psicòlogues, accés lliure, Convocatòria 66/04.   
Disconforme amb les qualificacions atorgades pel tribunal qualificador en la fase de concurs de les referides proves, l'aspirant Esther Albiñana Luján, una vegada esgotada la via prèvia administrativa, va promoure davant del Tribunal Superior de Justícia de la Comunitat Valenciana, Sala Contenciosa Administrativa, Secció Segona, recurs contenciós administratiu (PO 2/1100/2008) que va concloure amb la Sentència 649/2013, de 18 de setembre. La sentència dictada en la instància va ser confirmada en cassació per la Sentència de 25 de febrer de 2015, del Tribunal Suprem, Sala Contenciosa Administrativa, Secció Setena.  
La decisió de la Sentència ferma 649/2013 reconeix, com a situació jurídica individualitzada, el dret de l'actora que per l'apartat B) 1 del barem de la convocatòria se li assigne una puntuació de 2 punts i ordena, així mateix, «la retroacció de les actuacions a fi que el tribunal qualificador procedisca a una nova valoració de mèrits en què es valoren d'acord amb l'apartat A) 1.1 del barem els treballs realitzats pels participants en les proves selectives que hagen exercit llocs de l'Administració del Consell de la Generalitat Valenciana, o dels seus organismes autònoms les competències dels quals en matèria de personal s'exercisquen per la Conselleria de Justícia i Administracions Públiques segons el que disposa l'article 27 de la Llei de funció pública valenciana, que pertanguen al grup A, naturalesa funcionarial, sector administració especial, psicòlegs i, basant-se en això i en l'assignació a l'actora de 2 punts per l'apartat B) 1 del barem, i a aprovar una nova relació definitiva d'aspirants aprovats per l'ordre de puntuació total.»  
  
D'altra banda, la interlocutòria incidental de 20 de juliol de 2016, del Tribunal Superior de Justícia de la Comunitat Valenciana, dictada en procediment d'execució de sentència, disposa que la nova relació definitiva d'aprovats de la Convocatòria 66/04, ha de preveure, en tot cas, les persones aspirants que, en virtut de l'acord impugnat, havien superat les referides proves selectives.  
Concloses les actuacions de valoració de mèrits de la fase concurs del procés selectiu de la Convocatòria 66/04, d'accés al grup A, sector administració especial, psicòlegs, vist l'Acord del tribunal qualificador de 23 de gener de 2017, i en execució de la Sentència 649/2013, del Tribunal Superior de Justícia de la Comunitat Valenciana, resolc  
  
  
Primer  
Publicar, a proposta del tribunal qualificador, la relació de persones que han superat, per ordre de puntuació, les proves selectives de la Convocatòria 66/04 i que es detallen en l'annex I.  
  
Segon  
Exclusivament les aspirants Inmaculada Latorre Sánchez, María Luz Villanueva Torán i Ana María Pérez Pino, en el termini de 20 dies hàbils comptadors des de l'endemà de la publicació d'aquesta resolució en el Diari Oficial de la Generalitat Valenciana, hauran de presentar davant de la Direcció General de Funció Pública els documents següents:  
1. Fotocòpia del DNI o document equivalent per a les persones nacionals d'altres estats, degudament compulsada.  
2. Fotocòpia compulsada del títol acadèmic i la resta de requisits exigibles segons el que estableix la base 2.1.3 de la convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger fotocòpia compulsada de la credencial que acredite l'homologació que corresponga.  
3. Declaració jurada de no haver sigut separada o haver-se revocat el seu nomenament com a personal funcionari interí, amb caràcter ferm per mitjà de procediment disciplinari de cap administració pública o òrgan constitucional o estatutari, ni estar inhabilitada per sentència ferma per a l'exercici de qualssevol funcions públiques o d'aquelles pròpies dels llocs objecte de la convocatòria.  
4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
  
5. De conformitat amb la base 11.1.5 de la convocatòria les persones que han superat el concurs oposició acreditaran els seus coneixements de valencià per mitjà de la presentació d'un dels documents següents:  
  
A. Títol de Batxillerat o equivalent cursat a la comunitat autònoma valenciana, amb superació de les assignatures de valencià.  
B. Títol de l'escola oficial d'idiomes corresponent al tercer curs de coneixements de valencià.  
C. Certificat de nivell mitjà de la Junta Qualificadora de Coneixements de Valencià.  
Les persones que no puguen acreditar aquests coneixements hauran de realitzar els cursos de perfeccionament que a aquest fi organitze l'Administració de la Generalitat.  
  
Tercer  
Les aspirants identificades en el punt segon que tingueren la condició de personal funcionari o laboral al servei de l'Administració de la Generalitat estaran exemptes de justificar les condicions i els requisits exigits si constaren ja acreditats i inscrits en el Registre de Personal de l'Administració de la Generalitat. En aquest cas, únicament hauran de manifestar-ho per escrit davant de la Direcció General de Funció Pública sense aportar la documentació corresponent.  
  
Quart  
Si, dins del termini indicat i excepte casos de força major, alguna de les referides aspirants no presentara la documentació acreditativa o d'aquesta es deduïra que no té algun dels requisits exigits, no podrà ser nomenada personal de la Generalitat, sense perjuí de la responsabilitat en què poguera haver incorregut per falsedat en la seua sol·licitud de participació.  
  
Contra aquesta resolució podrà promoure's, per les parts legitimades, incident d'execució de sentència, davant del Tribunal Superior de Justícia de la Comunitat Valenciana, de conformitat amb el que disposa l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 6 de juny de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.  
  
  
ANNEX I  
  
Convocatòria 66/04. Grup A, sector administració especial, psicòlegs i psicòlogues. Torn lliure. Relació de persones aspirants que han superat les proves selectives en execució de Sentència-TSJCV número 649/2013. Per ordre de puntuació.  
  
  
DNI Cognom 1 Cognom 2 Nom Nota final  
35448718 García Valls Manuel 74,06  
93943058 Cuenca Campillo Adoración 73,03  
57820793 Hernández Barceló Ángeles 71,60  
09133684 Sánchez González M. Concepción 70,91  
78294417 Campos Vega Amparo 68,72  
44783435 Pastor Sánchez Amparo 68,05  
95633781 Llácer Miralles Maria Carmen 67,85  
95760781 Patón Esteban Luisa 67,78  
00894720 Font Villasclara Asunción 67,01  
23032216 Latorre Sánchez Inmaculada 66,78  
34768585 Palomar López Remei 62,68  
78034693 Villanueva Torán María Luz 61,49  
31319623 Pérez Pino Ana María 58,26  
89824649 Colomer Martínez Alberto 57,68  
55224802 Oliver Castelló Margarita 54,97  
18466885 Mezquita Balaguer Pascual 50,09